Žadeikių šv. Jono Krikštytojo koplyčia

Žadeikių šv. Jono Krikštytojo koplyčia – veikianti katalikų koplyčia Žadeikių kaime (Endriejavo sen.), Klaipėdos rajone, 6 km į šiaurės vakarus nuo Endriejavo, prie kelio . Netoli įrengtas Ablingos medžio skulptūrų ansamblis II pasaulinio karo aukų atminimui, yra Ablingos lurdas (už 2 km), todėl į Žadeikius užsuka pakeleivių.

miniatiūra|200px|left|Koplyčios viduje
miniatiūra|200px|left|Koplyčios pastatas 

Koplyčia įsikūrusi buvusio darželio ir uždarytos pradinės mokyklos rekonstruotame pastate.Žadeikių kaimui – šimtatūkstantinės investicijos, 2015-09-26, gargzdai.lt Pastate vykdomos įvairios kitos veiklos: biblioteka, kultūros centro skyrius, kaimo bendruomenė.

Priklauso Endriejavo šv. apaštalo Andriejaus parapijai.Endriejavo šv. apašt. Andriejaus parapija (vyskupijos informacija)Lietuvos valsčiai. Endriejavas. Endriejavo parapija, 104 p. Tituluojama Šv. Jono Krikštytojo vardu, turi Vatikano dekretu suteiktus atlaidus. Koplyčioje aukojamos sekmadieninės šv. Mišios. Koplyčia aprūpinta reikalingais baldais ir liturginiu inventoriumi: suolais–klauptais, kryžiumi, autentiška klausykla iš bažnyčios, nors nėra maldų salei tradicinio Kryžiaus kelio stočių iliustracijų.

 Istorija 

Koplyčia apie 1995 m. įrengta tuomečio parapijos klebono kun. Sauliaus Jankausko (g. 1969) ir bendruomenės iniciatyva buvusiuose kultūros namuose, vėliau persikėlė į kitas patalpas. Kunigo giminaitis stalius pagamino naujus klauptus, kryžių, dievo stalą.

Rekonstruojant kolūkinių laikų darželio pastatą, 2015 m. koplyčios patalpos buvo šiuolaikiškai įrengtos su nauja apdaila, šildomomis grindimis. Pastatas buvo pritaikytas įvairioms kitoms veikloms: bibliotekai, Veiviržėnų kultūros centro skyriui, kaimo bendruomenei.

 Šaltiniai 

Kategorija:Klaipėdos rajono koplyčios